Opština Stanovo - Wikipedia

# Opština Stanovo

### From Wikipedia

Stanovo je gradska opština koja pripada Gradu Kragujevcu. Image:Stanovo.jpg

## [edit] Osnovni podaci

Opšti podaci
Naselje | Broj stanovnika | Površina u ha
--- | --- | ---
Adžine Livade | 73 | 981
Vinjište | 412 | 709
Goločelo | 541 | 939
Grošnica | 1.280 | 2.861
Divostin | 399 | 637
Dragobraća | 845 | 703
Drača | 828 | 1.812
Drenovac | 356 | 762
Đuriselo | 699 | 553
Erdeč | 67 | 733
Kragujevac -deo | 32.965 | 2.194
Kutlovo | 236 | 826
Prekopeča | 123 | 242
Rogojevac | 404 | 1.025
Trešnjevak | 24 | 1186
UKUPNO | 39.252 | 15.482

Opština Stanovo je nastala 31. maja 2002. godine kao gradska opština Grada Kragujevca. Teritorija opštine Stanovo ima 155 km² površine i obuhvata 14 samostalnih naselja kao i deo naselja Kragujevac, to su sledeća naseljena mesta: Adžine Livade, Vinjište, Goločelo, Grošnica, Divostin, Dragobraća, Drača, Drenovac, Đuriselo, Erdeč, Kragujevac-deo, Kutlovo, Prekopeča, Rogojevac, Trešnjevak. Ova opština se prostire na teritoriji 17 katastarskih opština (svako samostalno naselje ima svoju istoimenu katastarsku opštinu, dok se naselje Grošnica prostire na teritoriji K.O. Grošnica I i K.O. Grošnica II, a deo naselja Kragujevac u ovoj opštini na delu teritorija K.O. Kragujevac II i K.O. Kragujevac III). Deo naselja Kragujevac koji se nalazi na području ove gradske opštine obuhvata sledeće mesne zajednice: Stanovo, Male Pčelice - Staro Selo, Male Pčelice - Novo Naselje, Erdeč, Grošnica, Veliko Polje i Korićani. Ove mesne zajednice su do 1991. godine bile samostalna naselja kada su ukinuta i pripojena naselju Kragujevac. Ukupno na teritoriji opštine je organizovano 16 mesnih zajednica. Od stambenih blokova izdvaja se samo blok Stanovo i Zvezda. U geografskom smislu ova administrativna celina obuhvata područje nekadašnjeg Gružanskog Sreza koji je ušao u sastav stare opštine Kragujevac. U pogledu hidrografije najvažniji su rečni tok Lepenice, čije je izvorište na teritoriji ove opštine, i tok Grošničke reke sa jezerom Vodojaža. Susedne opštine su: Knić, Stragari, Stari grad, Pivara i Aerodrom. Gradska skupština ima 25 odbornika.

## [edit] Stanovništvo

Na području ove opštine živi oko oko 40.000 stanovnika. Broj stanovnika se stalno povećavao, tako da je od perioda posle Drugog svetskog rata stanovništvo uvećano 4 puta. Ekonomska struktura je sledeća: 6% stanovništva se bavi poljoprivredom, 80% radi u industriji, 10% u trgovini. Stanovništvo je pravoslavno i većinu predstavljaju Srbi, a u većem broju ima i Roma. Naselje Erdeč, koje se nalazi u ovoj opštini, je oduvek bilo etnički najheterogenije. Od Verskih objekata u opštini su:

1. Manastir Drača
2. Manastir Divostin
3. Hram Sv. Apostola Petra i Pavla u Grošnici
4. Hram Sv. Velikomučenika Pantelejmona u naselju Stanovo
5. Hram Silaska Sv. Duha u naselju Korićani
6. Hram Presvete Bogorodice Trojeručice u naselju Male Pčelice

Demografski razvoj opštine
Godina | Broj stanovnika opštine
--- | ---
1948. | 9.964
1953. | 9.625
1961. | 10.323
1971. | 16.838
1981. | 28.293
1991. | 36.348
2002. | 39.252

U opštini postoje sledeće osnovne škole:

1. Živadinka Divac u naselju Stanovo
2. Dragiša Mihajlović u naselju Stanovo
3. Dositej Obradović u naselju Erdeč
4. Miloje Simović u Dragobraći
5. Natalija Nana Nedeljković u Grošnici

## [edit] Privreda

Od privrednih objekata značajna je fabrika sokova Miloduh i Fabrika Ortoteks, Institut grupe Zastava, autobaza preduzeća Autsaobraćaj, UTP Kragujevac, TP Kvin, farma Kompas, fabrika nameštaja Blažeks, farma ovaca Progres, Agro biznis centar, JP Vodovod i Kanalizacija, Preduzeće za preradu mesa Budućnost. Na teritoriji ove opštine je i veštačko jezero Vodojaža na Grošničkoj reci, koje služi za vodosnabdevanje kragujevačkih naselja vodom. Kroz teritoriju opštine prolazi vrlo značajan magistralni putni pravac M-23 Kragujevac- Ravni Gaj- Mrčajevci, kao i regionalni put R-212 Kragujevac- Gornji Milanovac, zatim železnička pruga Kragujevac- Kraljevo, koja bi trebalo da postane i osnova planirane Gradske železnice od Kormana do Dragobraće.

| Opštine u Republici Srbiji |

U centralnoj Srbiji : | Aleksandrovac | Aleksinac | Aranđelovac | Arilje | Babušnica | Bajina Bašta | Batočina | Bela Palanka | Blace | Bogatić | Bojnik | Boljevac | Bor | Bosilegrad | Brus | Crna Trava | Čačak | Čajetina | Ćićevac | Ćuprija | Despotovac | Dimitrovgrad | Doljevac | Gadžin Han | Golubac | Gornji Milanovac | Ivanjica | Jagodina | Kladovo | Knić | Knjaževac | Koceljevo | Kosjerić | Kraljevo | Krupanj | Kruševac | Kuršumlija | Kučevo | Lajkovac | Lapovo | Leskovac | Loznica | Lučani | Ljig | Ljubovija | Majdanpek | Mali Zvornik | Malo Crniće | Medveđa | Merošina | Mionica | Negotin | Nova Varoš | Novi Pazar | Osečina | Paraćin | Petrovac | Pećinci | Pirot | Plandište | Požarevac | Požega | Preševo | Priboj | Prijepolje | Prokuplje | Ražanj | Rača | Raška | Rekovac | Svilajnac | Svrljig | Sjenica | Smederevo | Smederevska Palanka | Sokobanja | Surdulica | Šabac | Topola | Trgovište | Trstenik | Tutin | Ub | Užice | Valjevo | Varvarin | Velika Plana | Veliko Gradište | Vladimirci | Vladičin Han | Vlasotince | Vranje | Vrnjačka Banja | Zaječar | Žabari | Žagubica | Žitorađa
U Vojvodini : | Ada | Alibunar | Apatin | Bač | Bačka Palanka | Bačka Topola | Bački Petrovac | Bela Crkva | Beočin | Bečej | Čoka | Inđija | Irig | Kanjiža | Kikinda | Kovačica | Kovin | Kula | Mali Iđoš | Nova Crnja | Novi Bečej | Novi Kneževac | Odžaci | Opovo | Pančevo | Plandište | Ruma | Sečanj | Senta | Sombor | Srbobran | Sremska Mitrovica | Sremski Karlovci | Stara Pazova | Subotica | Šid | Temerin | Titel | Vrbas | Vršac | Zrenjanin | Žabalj | Žitište
Na Kosovu i Metohiji : | Dečani | Đakovica | Glogovac | Gnjilane | Gora | Istok | Lebane | Leposavić | Lipljan | Kačanik | Klina | Kosovo Polje | Kosovska Kamenica | Kosovska Mitrovica | Novo Brdo | Obilić | Orahovac | Peć | Podujevo | Priština | Prizren | Srbica | Suva Reka | Štimlje | Štrpce Uroševac | Vitina | Vučitrn | Zubin Potok | Zvečan |
Gradske opštine Beograda: | Barajevo | Voždovac | Vračar | Grocka | Zvezdara | Zemun | Lazarevac | Mladenovac | Novi Beograd | Obrenovac | Palilula | Rakovica | Savski venac | Sopot | Stari grad | Surčin | Čukarica
Ostale gradske opštine: | Kragujevac - Aerodrom | Pivara | Stanovo | Stari Grad | Stragari • Niš - Medijana | Niška Banja | Palilula | Pantelej | Crveni Krst • Novi Sad - Novi Sad | Petrovaradin

Retrieved from "http://sh.wikipedia.org../../../o/p/%C5%A1/Op%C5%A1tina_Stanovo_b7f7.html"

Categories: Opštine Srbije | Kragujevac | Opština Stanovo

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Bosanski
- English
- Hrvatski
- Српски / Srpski